নেপালতলী ইউনিয়ন
নেপালতলী ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ৫ নং নেপালতলী ইউনিয়ন ডাকা হয়। এটি ইছামতি নদীর তীরে অবস্থিত।
এটি রাজশাহী বিভাগের বগুড়া জেলার গাবতলী উপজেলার অন্তর্গত একটি ইউনিয়ন। এর আয়তন ৭৫৫২ একর (৩৪.৪৮ বর্গ কিলোমিটার)।
০১জন চেয়ারম্যান, ০১জন সচিব এবং ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে নেপালতলী ইউনিয়ন প্রশাসন গঠিত। এছাড়াও ইউনিয়নের ১০ জন নিজস্ব গ্রাম পুলিশ রয়েছে ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
নেপালতলী ইউনিয়নে ১ টি কলেজ ও বিশ্ববিদ্যালয়, ৩ টি উচ্চ বিদ্যালয়, ২০টি সরকারী প্রাথমিক বিদ্যালয়।
সুখানপুকুর
""""""""""""সুখানপুকুর"""""""""""""" 
সেই বৃটিশ শাসনামল থেকেই এক প্রসিদ্ধ বন্দর। কালের বিবর্তনে সেই সুখানপুকুর আজ বর্তমানের এই অবস্থায় এসেছে। সুখানপুকুর এলাকা টি গ্রাম বলা যায় না, কারণ প্রায় সবার কাছে বন্দর হিসেবেই পরিচিত। বগুড়া জেলার উল্লেখযোগ্য জায়গাগুলোর মধ্যে সুখানপুকুর অন্যতম। সুখানপুকুর এলাকার সীমানা মূলত দুইটি থানা ও তিনটি ইউনিয়ন এর মধ্যে ই বিস্তৃত রয়েছে।অথাৎ সুখানপুকুর নেপালতলী, সোনারায়, ও দিগদাইড় ইউনিয়ন পরিষদের মধ্যে অন্তর্গত। এখানে হাট-বাজার, শিক্ষা-প্রতিষ্ঠান, ব্যাংক-বিমা, পোস্ট-অফিস, ক্ষুদ্র-শিল্প, বাণিজ্যিক ব্যাবসা, স্বেচ্ছা-সেবী সংগঠন, ছোট-বড় প্রতিষ্ঠান থেকে শুরু করে প্রায় সবকিছু ই রয়েছে। সুখানপুকুর অনেক আগে থেকেই শিক্ষার বন্দর বা প্রাণকেন্দ্র হিসেবে বেশ পরিচিতি রয়েছে। এই সুখানপুকুরে রয়েছে শতবর্ষের বেশি পুরানো উচ্চ বিদ্যালয়, অর্ধশতবর্ষের বেশি পুরানো মহাববিদ্যালয় ও শতবর্ষের বেশি পুরানো ঐতিহ্যবাহী প্রাথমিক বিদ্যালয়। এই শিক্ষা প্রতিষ্ঠান গুলি ভালো ফলাফলের মাধ্যমে পুরা জেলার মধ্যে ই এলাকার সুনাম অব্যাহত রেখেছে। এছাড়াও এখানে আরও আছে সরকারী খাদ্যগুদাম, ব্যাংক, জুটমিল, পোষ্ট অফিস সহ বেশ কিছু বেসরকারি ব্যাংক, এনজিও সহ বিভিন্ন উন্নয়ন প্রতিষ্ঠান। সুখানপুকুরের এলাকার সাথে যোগাযোগ এর জন্য রয়েছে বেশ ভালো মানের সড়ক পথ এবং বাংলাদেশ রেলওয়ের মিটারগেজ রেলপথ। সুখানপুকুর রেলওয়ে স্টেশনটিও কিন্তু বেশ প্রাচীনতম রেল স্টেশন।এছাড়াও অন্যসব এলাকার মধ্য পোস্ট অফিস টিও বেশ পুরোনো। সুখানপুকুরে পোষ্টালকোড ৫৮২১। সবকিছুর পরিপ্রেক্ষিতে সুখানপুকুর হলো আমাদের কাছে আদর্শ জায়গা। সুখানপুকুরের আশেপাশের গ্রামের লোকজন যখন প্রয়োজনে বাহিরে কোথাও, তাদের পরিচয় দেয়, তখন কিন্তু তারা তাদের গ্রামের নাম না বলে সরাসরি সুখানপুকুরের নাম ই বলে, কারণ সবার কাছে এই নামটার একটা প্রসিদ্ধতা আছে। আমাদের সুখানপুকুর কে গেটওয়ে বলা হয় কারণ এই এলাকা দিয়ে ই গাবতলি থানাতে প্রবেশ করতে হয়, আবার এই এলাকা দিয়ে ই গাবতলি থানাকে বিদায় জানানো যায়, ঠিক তেমনি ভাবে আবার এই এলাকা দিয়ে সোনাতলা থানাতে প্রবেশ করা যায় আবার ঠিক একইভাবে এই এলাকা দিয়েই সোনাতলা থানাকে বিদায় জানানো যায়। সুখানপুকুরের এমন অনেক কৃর্তি সন্তান আছে যারা কবি সাহিত্যিক থেকে শুরু করে রাষ্ট্রের উচ্চ পর্যায়ের অনেক প্রশাসনিক কর্মকতা হিসেবে বিভিন্ন স্থানে নিয়োজিত আছেন। শুধু এসব ক্ষেত্রে ই নয় আমাদের এলাকার এমনও প্রতিষ্ঠিত ব্যবসায়ী রয়েছে যাদের নাম বা প্রতিষ্ঠান দেশের গন্ডি পেরিয়ে বিদেশ পর্যন্ত বিস্তৃত আছে। আমাদের সুখানপুকুরে নিম্নশ্রেণীর পেশা থেকে থেকে প্রতিষ্ঠিত শিল্পের মালিকের বসবাস। সব মিলিয়ে আমরা সুখী ও এক সমৃদ্ধ বন্দরে বাসিন্দা।
অত্ত ইউনিয়নে ৩৬ টি মসজিদ, ২২ টি ঈদগাহ মাঠ,১৭ টি মন্দির ও ৪ টি এতিমখানা রয়েছে।
গাবতলী উপজেলা পরিষদ হতে ৪ কি: মি: পূর্ব-উত্তরে অবস্থিত নেপালতলী ইউনিয়ন পরিষদ। গাবতলী বাসস্ট্যান্ড এলাকা থেকে বাস ,বেবি টেক্সি, অটোরিক্সা, ভ্যান, সি এন জি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।